title: Sklep Sveta (EU) 2016/1123 z dne 17. junija 2016 o oblikovanju stališča, ki se v imenu Evropske unije zastopa v ustreznih odborih Ekonomske komisije Združenih narodov za Evropo, glede predlogov sprememb pravilnikov ZN št. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 in 134, predlogov sprememb globalnih tehničnih predpisov ZN št. 15 in 16, predlogov novih pravilnikov ZN o sistemih pomoči pri zaviranju (BAS), elektronskem nadzoru stabilnosti (ESC), sistemih za nadzor tlaka v pnevmatikah (TPMS) in nameščanju pnevmatik, predloga novega globalnega tehničnega predpisa ZN o postopku merjenja emisij za dvo- ali trikolesna motorna vozila ter predloga nove Posebne resolucije št. 2 (S.R.2) o izboljšanju izvajanja globalnega sporazuma iz leta 1998

text:
               12.7.2016

               SL

               Uradni list Evropske unije

               L 187/9

         SKLEP SVETA (EU) 2016/1123
   z dne 17. junija 2016
   o oblikovanju stališča, ki se v imenu Evropske unije zastopa v ustreznih odborih Ekonomske komisije Združenih narodov za Evropo, glede predlogov sprememb pravilnikov ZN št. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 in 134, predlogov sprememb globalnih tehničnih predpisov ZN št. 15 in 16, predlogov novih pravilnikov ZN o sistemih pomoči pri zaviranju (BAS), elektronskem nadzoru stabilnosti (ESC), sistemih za nadzor tlaka v pnevmatikah (TPMS) in nameščanju pnevmatik, predloga novega globalnega tehničnega predpisa ZN o postopku merjenja emisij za dvo- ali trikolesna motorna vozila ter predloga nove Posebne resolucije št. 2 (S.R.2) o izboljšanju izvajanja globalnega sporazuma iz leta 1998
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Unija je v skladu s Sklepom Sveta 97/836/ES (1) pristopila k Sporazumu Ekonomske komisije Združenih narodov za Evropo (UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov (v nadaljnjem besedilu: Revidiran sporazum iz leta 1958).

               (2)

               Unija je v skladu s Sklepom Sveta 2000/125/ES (2) pristopila k Sporazumu o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih (v nadaljnjem besedilu: Vzporedni sporazum).

               (3)

               Direktiva 2007/46/ES Evropskega parlamenta in Sveta (3) je nadomestila sisteme homologacije držav članic s postopkom EU-homologacije ter vzpostavila harmoniziran okvir, ki zajema upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili v sistem EU-homologacije vključeni pravilniki, sprejeti na podlagi Revidiranega sporazuma iz leta 1958 (v nadaljnjem besedilu: pravilniki ZN) kot zahteve za homologacijo ali kot alternativa zakonodaji Unije. Od sprejetja navedene direktive se pravilniki ZN vedno bolj vključujejo v zakonodajo Unije v okviru EU-homologacije.

               (4)

               Ob upoštevanju izkušenj in tehničnega razvoja je treba zahteve v zvezi z nekaterimi elementi ali lastnostmi, ki so zajete v pravilnikih ZN št. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 in 134 ter globalnih tehničnih predpisih ZN št. 15 in 16, prilagoditi tehničnemu razvoju.

               (5)

               Za določitev enotnih določb o homologaciji sistemov pomoči pri zaviranju (BAS), elektronskega nadzora stabilnosti (ESC), sistemov za nadzor tlaka v pnevmatikah (TPMS) in nameščanja pnevmatik bi bilo treba sprejeti štiri nove pravilnike ZN.

               (6)

               Za določitev enotnih tehničnih določb o postopku merjenja nekaterih vrst emisij za dvo- ali trikolesna motorna vozila bi bilo treba sprejeti nov globalni tehnični predpis ZN.

               (7)

               Za izboljšanje izvajanja globalnega sporazuma iz leta 1998 bi bilo treba sprejeti novo Posebno resolucijo št. 2 (S.R.2).

               (8)

               Zato je primerno, da se oblikuje stališče, ki se glede sprejetja zgoraj navedenih aktov ZN v imenu Unije zastopa v ustreznih odborih UN/ECE, in sicer v upravnem odboru Revidiranega sporazuma iz leta 1958 ter izvršilnem odboru Vzporednega sporazuma –

         SPREJEL NASLEDNJI SKLEP:
   Člen 1
   Stališče, ki se v imenu Unije zastopa v upravnem odboru Revidiranega sporazuma iz leta 1958 ter izvršilnem odboru Vzporednega sporazuma v obdobju med 20. in 24. junijem 2016, je, da se glasuje za predloge iz Priloge k temu sklepu.
   Člen 2
   Ta sklep začne veljati na dan sprejetja.

      V Luxembourgu, 17. junija 2016

            Za Svet

            Predsednik

         J.R.V.A. DIJSSELBLOEM

      (1)  Sklep Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“) (UL L 346, 17.12.1997, str. 78).

      (2)  Sklep Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“) (UL L 35, 10.2.2000, str. 12).

      (3)  Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (UL L 263, 9.10.2007, str. 1).

      PRILOGA

                  Naslov točke dnevnega reda

                  Referenčna št. dokumenta

                  Predlog za Dopolnilo 2 sprememb 07 Pravilnika ZN št. 9 (hrup iz trikolesnih vozil)

                  ECE/TRANS/WP.29/2016/45

                  Predlog za Dopolnilo 4 sprememb 03 Pravilnika ZN št. 11 (ključavnice in tečaji vrat)

                  ECE/TRANS/WP.29/2016/33

                  Predlog za Dopolnilo 1 sprememb 04 Pravilnika ZN št. 11 (ključavnice in tečaji vrat)

                  ECE/TRANS/WP.29/2016/34

                  Predlog za Dopolnilo 14 sprememb 11 Pravilnika ZN št. 13 (zavorni sistemi težkih vozil)

                  ECE/TRANS/WP.29/2016/49

                  Predlog za spremembe 01 Pravilnika ZN št. 13-H (zavore vozil kategorij M1 in N1)

                  ECE/TRANS/WP.29/2016/50

                  Predlog za Dopolnilo 7 sprememb 07 Pravilnika ZN št. 14 (pritrdišča varnostnih pasov, ISOFIX in i-Size)

                  ECE/TRANS/WP.29/2016/35

                  Predlog za Dopolnilo 7 sprememb 06 Pravilnika ZN št. 16 (varnostni pasovi, ISOFIX in i-Size)

                  ECE/TRANS/WP.29/2016/36

                  Predlog za Dopolnilo 18 sprememb 02 Pravilnika ZN št. 30 (pnevmatike za osebna vozila in njihove priklopnike)

                  ECE/TRANS/WP.29/2016/51

                  Predlog za Dopolnilo 5 sprememb 04 Pravilnika ZN št. 41 (emisije hrupa iz motornih koles)

                  ECE/TRANS/WP.29/2016/46

                  Predlog za Dopolnilo 11 sprememb 04 Pravilnika ZN št. 44 (sistemi za zadrževanje otrok)

                  ECE/TRANS/WP.29/2016/37

                  Predlog za Dopolnilo 8 sprememb 05 Pravilnika ZN št. 49 (emisije motorjev na kompresijski in prisilni vžig (s pogonom na utekočinjen naftni plin in stisnjen zemeljski plin))

                  ECE/TRANS/WP.29/2016/40

                  Predlog za Dopolnilo 4 sprememb 06 Pravilnika ZN št. 49 (emisije motorjev na kompresijski in prisilni vžig (s pogonom na utekočinjen naftni plin in stisnjen zemeljski plin))

                  ECE/TRANS/WP.29/2016/41

                  Predlog za Dopolnilo 21 sprememb 01 Pravilnika ZN št. 54 (pnevmatike za gospodarska vozila in njihove priklopnike)

                  ECE/TRANS/WP.29/2016/52

                  Predlog za Dopolnilo 6 sprememb 01 Pravilnika ZN št. 55 (mehanski sistemi za spenjanje)

                  ECE/TRANS/WP.29/2016/53

                  Predlog za Dopolnilo 5 Pravilnika ZN št. 60 (krmilni elementi, s katerimi upravlja voznik (mopedi/motorna kolesa)

                  ECE/TRANS/WP.29/2016/27

                  Predlog za nove spremembe 03 Pravilnika ZN št. 64 (zasilna nadomestna enota, pnevmatike s podaljšano mobilnostjo/sistem pnevmatik s podaljšano mobilnostjo in sistem za nadzor tlaka v pnevmatikah)

                  ECE/TRANS/WP.29/2016/54

                  Predlog za Dopolnilo 16 Pravilnika ZN št. 75 (pnevmatike za vozila kategorije L)

                  ECE/TRANS/WP.29/2016/55

                  Predlog za Dopolnilo 3 sprememb 03 Pravilnika ZN št. 78 (zavorni sistemi (vozila kategorije L))

                  ECE/TRANS/WP.29/2016/56 in WP.29-169-03

                  Predlog za Dopolnilo 5 sprememb 01 Pravilnika ZN št. 79 (krmilje)

                  ECE/TRANS/WP.29/2016/57

                  Predlog za Dopolnilo 7 sprememb 06 Pravilnika ZN št. 83 (emisije vozil kategorij M1 in N1)

                  ECE/TRANS/WP.29/2016/42

                  Predlog za Dopolnilo 3 sprememb 07 Pravilnika ZN št. 83 (emisije vozil kategorij M1 in N1)

                  ECE/TRANS/WP.29/2016/43

                  Predlog za Dopolnilo 3 sprememb 02 Pravilnika ZN št. 90 (nadomestni zavorni deli)

                  ECE/TRANS/WP.29/2016/58

                  Predlog za Dopolnilo 14 Pravilnika ZN št. 106 (pnevmatike za kmetijska vozila)

                  ECE/TRANS/WP.29/2016/59

                  Predlog za Dopolnilo 6 sprememb 01 Pravilnika ZN št. 113 (žarometi s simetričnim kratkim svetlobnim pramenom)

                  ECE/TRANS/WP.29/2016/74

                  Predlog za Dopolnilo 7 prvotne različice Pravilnika ZN št. 115 (sistemi za naknadno vgradnjo za pogon na utekočinjen naftni plin in stisnjen zemeljski plin)

                  ECE/TRANS/WP.29/2016/44

                  Predlog za Dopolnilo 9 sprememb 02 Pravilnika ZN št. 117 (pnevmatike, kotalni upor, hrup pri kotaljenju in oprijemljivost na mokrih površinah)

                  ECE/TRANS/WP.29/2016/60

                  Predlog za spremembe 01 Pravilnika ZN št. 129 (izboljšani sistemi za zadrževanje otrok)

                  ECE/TRANS/WP.29/2016/38

                  Predlog za Dopolnilo 2 Pravilnika ZN št. 134 (vozila na vodik in gorivne celice)

                  ECE/TRANS/WP.29/2016/39

                  Predlog za nov Pravilnik ZN o sistemih pomoči pri zaviranju (BAS)

                  ECE/TRANS/WP.29/2016/61

                  Predlog za nov Pravilnik ZN o elektronskem nadzoru stabilnosti (ESC)

                  ECE/TRANS/WP.29/2016/62

                  Predlog za nov Pravilnik ZN o sistemih za nadzor tlaka v pnevmatikah (TPMS)

                  ECE/TRANS/WP.29/2016/63

                  Predlog za nov Pravilnik ZN o nameščanju pnevmatik

                  ECE/TRANS/WP.29/2016/64

                  Predlog za Spremembo 1 globalnega tehničnega predpisa ZN št. 15 (svetovno usklajeni postopki preskušanja lahkih vozil)

                  ECE/TRANS/WP.29/2016/68

                  Predlog za Spremembo 1 globalnega tehničnega predpisa ZN št. 16 (pnevmatike)

                  ECE/TRANS/WP.29/2016/70

                  Predlog za novo Posebno resolucijo št. 2 (S.R.2) o izboljšanju izvajanja globalnega sporazuma iz leta 1998

                  ECE/TRANS/WP.29/2016/65

                  Predlog za globalni tehnični predpis ZN o postopku merjenja emisij iz okrova ročične gredi in emisij zaradi izhlapevanja za dvo- ali trikolesna motorna vozila z motorjem z notranjim zgorevanjem

                  ECE/TRANS/WP.29/2016/66


title: Sklep Evropskega parlamenta in Sveta (EU) 2016/1145 z dne 6. julija 2016 o uporabi sredstev Evropskega sklada za prilagoditev globalizaciji (vloga Belgije – EGF/2015/012 BE/Hainaut Machinery)

text:
               14.7.2016

               SL

               Uradni list Evropske unije

               L 189/46

         SKLEP EVROPSKEGA PARLAMENTA IN SVETA (EU) 2016/1145
   z dne 6. julija 2016
   o uporabi sredstev Evropskega sklada za prilagoditev globalizaciji (vloga Belgije – EGF/2015/012 BE/Hainaut Machinery)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) ter zlasti člena 15(4) Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) ter zlasti točke 13 sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je namenjen podpori delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali nove svetovne finančne in gospodarske krize, ter za samozaposlene osebe, ki so iz istih razlogov opustile dejavnost, pa tudi za pomoč pri njihovi ponovni vključitvi na trg dela.

               (2)

               Sredstva ESPG ne smejo preseči najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 (3).

               (3)

               Belgija je 17. decembra 2015 vložila vlogo EGF/2015/012 BE/Hainaut Machinery za finančni prispevek iz ESPG po odpuščanju v gospodarskem sektorju, razvrščenem v oddelek 28 NACE po reviziji 2 (proizvodnja drugih strojev in naprav), v belgijski regiji Hainaut (BE32) na ravni NUTS 2. Dopolnila jo je z dodatnimi informacijami, predloženimi v skladu s členom 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG, kakor je določeno v členu 13 Uredbe (EU) št. 1309/2013.

               (4)

               V skladu s členom 6(2) Uredbe (EU) št. 1309/2013 je Belgija sklenila, da prilagojene storitve, sofinancirane iz ESPG, zagotovi tudi 300 mladim, ki niso zaposleni, se ne izobražujejo ali usposabljajo (NEET).

               (5)

               V skladu s členom 4(2) Uredbe (EU) št. 1309/2013 je bila vloga Belgije ocenjena za sprejemljivo, ker je imelo odpuščanje hude posledice za zaposlenost ter lokalno, regionalno in državno gospodarstvo.

               (6)

               Zato bi bilo treba uporabiti sredstva ESPG, da se zagotovi finančni prispevek v višini 1 824 041 EUR za vlogo, ki jo je vložila Belgija.

               (7)

               Da bi čim bolj skrajšali čas, potreben za uporabo sredstev ESPG, bi se moral ta sklep uporabljati od datuma sprejetja –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2016 se iz Evropskega sklada za prilagoditev globalizaciji uporabi vsota 1 824 041 EUR v odobritvah za prevzem obveznosti in odobritvah plačil.
   Člen 2
   Ta sklep začne veljati na dan objave v Uradnem listu Evropske unije.
   Uporablja se od 6. julija 2016.

      V Strasbourgu, 6. julija 2016

            Za Evropski parlament

            Predsednik

         M. SCHULZ

            Za Svet

            Predsednik

         I. KORČOK

      (1)  UL L 347, 20.12.2013, str. 855.

      (2)  UL C 373, 20.12.2013, str. 1.

      (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).


title: Sklep Sveta (EU) 2017/1541 z dne 17. julija 2017 o sklenitvi, v imenu Evropske unije, kigalijske spremembe Montrealskega protokola o substancah, ki škodljivo delujejo na ozonski plašč

text:
               14.9.2017

               SL

               Uradni list Evropske unije

               L 236/1

         SKLEP SVETA (EU) 2017/1541
   z dne 17. julija 2017
   o sklenitvi, v imenu Evropske unije, kigalijske spremembe Montrealskega protokola o substancah, ki škodljivo delujejo na ozonski plašč
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 192(1) v povezavi s točko (a) drugega pododstavka člena 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Unija je z Odločbo Sveta 88/540/EGS (2) postala pogodbenica Dunajske konvencije o varstvu ozonskega plašča (v nadaljnjem besedilu: Dunajska konvencija) in Montrealskega protokola o substancah, ki škodljivo delujejo na ozonski plašč (v nadaljnjem besedilu: Montrealski protokol). Poleg tega so bile odobrene naslednje spremembe Montrealskega protokola: prva sprememba z Odločbo Sveta 91/690/EGS (3), druga sprememba z Odločbo Sveta 94/68/ES (4), tretja sprememba s Sklepom Sveta 2000/646/ES (5) in četrta sprememba s Sklepom Sveta 2002/215/ES (6).

               (2)

               Na 28. srečanju pogodbenic Montrealskega protokola, ki je potekalo od 10. do 15. oktobra 2016 v Kigaliju v Ruandi, je bilo sprejeto besedilo nadaljnje spremembe Montrealskega protokola (v nadaljnjem besedilu: kigalijska sprememba), s katerim je bilo nadzornim ukrepom iz Montrealskega protokola dodano postopno zmanjšanje porabe in proizvodnje fluoriranih ogljikovodikov.

               (3)

               Postopno zmanjšanje porabe in proizvodnje fluoriranih ogljikovodikov je potrebno, da se zmanjša prispevek navedenih snovi k podnebnim spremembam in prepreči njihovo uvajanje brez omejitev, zlasti v državah v razvoju.

               (4)

               Kigalijska sprememba je potreben prispevek k izvajanju cilja Pariškega sporazuma, sprejetega s Sklepom Sveta (EU) 2016/1841 (7), da se dvig globalne temperature omeji precej pod 2 °C glede na predindustrijsko raven in da se nadaljujejo prizadevanja, da dvig temperature ne preseže 1,5 °C glede na predindustrijsko raven.

               (5)

               Obseg pristojnosti Unije glede zadev, ki jih urejata Dunajska konvencija in Montrealski protokol, se je od leta 1988 znatno razširil. Depozitar bi moral biti v skladu s členom 13(3) Dunajske konvencije obveščen o vseh pomembnih spremembah glede obsega pristojnosti Unije v teh zadevah.

               (6)

               Unija je o zadevah, ki jih ureja kigalijska sprememba, že sprejela instrumente, med njimi Uredbo (EU) št. 517/2014 Evropskega parlamenta in Sveta (8).

               (7)

               Kigalijsko spremembo bi bilo treba odobriti–

         SPREJEL NASLEDNJI SKLEP:
   Člen 1
   Kigalijska sprememba Montrealskega protokola o substancah, ki škodljivo delujejo na ozonski plašč, se odobri v imenu Evropske unije.
   Odobri se tudi izjava o pristojnosti v skladu s členom 13(3) Dunajske konvencije.
   Besedili kigalijske spremembe in izjave o pristojnosti sta priloženi temu sklepu.
   Člen 2
   Predsednik Sveta imenuje osebo(-e), pooblaščeno(-e), da v imenu Unije deponira(-jo) listino o odobritvi iz člena 13(1) Dunajske konvencije, skupaj z izjavo o pristojnosti (9).
   Člen 3
   Ta sklep začne veljati dan po sprejetju.

      V Bruslju, 17. julija 2017

            Za Svet

            Predsednik

         T. TAMM

      (1)  Odobritev z dne 5. julija 2017 (še ni objavljena v Uradnem listu).

      (2)  Odločba Sveta 88/540/EGS z dne 14. oktobra 1988 o sklenitvi Dunajske konvencije o varstvu ozonskega plašča in Montrealskega protokola o substancah, ki škodljivo delujejo na ozonski plašč (UL L 297, 31.10.1988, str. 8).

      (3)  Odločba Sveta 91/690/EGS z dne 12. decembra 1991 o sklenitvi spremembe Montrealskega protokola o substancah, ki škodljivo delujejo na ozonski plašč, kot so jo sprejele Pogodbenice protokola junija 1990 v Londonu (UL L 377, 31.12.1991, str. 28).

      (4)  Odločba Sveta 94/68/ES z dne 2. decembra 1993 o sklenitvi spremembe Montrealskega protokola o substancah, ki škodljivo delujejo na ozonski plašč (UL L 33, 7.2.1994, str. 1).

      (5)  Sklep Sveta 2000/646/ES z dne 17. oktobra 2000 o sklenitvi spremembe Montrealskega protokola o substancah, ki škodljivo delujejo na ozonski plašč (UL L 272, 25.10.2000, str. 26).

      (6)  Sklep Sveta 2002/215/ES z dne 4. marca 2002 o sklenitvi četrte spremembe Montrealskega protokola o substancah, ki škodljivo delujejo na ozonski plašč (UL L 72, 14.3.2002, str. 18).

      (7)  Sklep Sveta (EU) 2016/1841 z dne 5. oktobra 2016 o sklenitvi Pariškega sporazuma, sprejetega na podlagi Okvirne konvencije Združenih narodov o spremembi podnebja, v imenu Evropske unije (UL L 282, 19.10.2016, str. 1).

      (8)  Uredba (EU) št. 517/2014 Evropskega parlamenta in Sveta z dne 16. aprila 2014 o fluoriranih toplogrednih plinih in razveljavitvi Uredbe (ES) št. 842/2006 (UL L 150, 20.5.2014, str. 195).

      (9)  Generalni sekretariat Sveta bo v Uradnem listu Evropske unije objavil datum začetka veljavnosti kigalijske spremembe.


title: Sklep Sveta 2006/205/SZVP z dne  10. marca 2006  o izvajanju Skupnega stališča 2004/694/SZVP o nadaljnjih ukrepih v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ)

text:
               11.3.2006

               SL

               Uradni list Evropske unije

               L 72/16

      SKLEP SVETA 2006/205/SZVP
   z dne 10. marca 2006
   o izvajanju Skupnega stališča 2004/694/SZVP o nadaljnjih ukrepih v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ)
   SVET EVROPSKE UNIJE JE –
   ob upoštevanju Skupnega stališča Sveta 2004/694/SZVP (1) in zlasti člena 2 Skupnega stališča v povezavi z drugo alineo člena 23(2) Pogodbe o Evropski uniji,
   ob upoštevanju naslednjega:

               (1)

               Svet je v skladu z določbami Skupnega stališča 2004/694/SZVP sprejel ukrepe za zamrznitev vseh sredstev in gospodarskih virov, ki pripadajo fizičnim osebam, obtoženim pred MKSJ.

               (2)

               Svet je 21. decembra 2005 sprejel Sklep 2005/927/SZVP, s katerim je bil nadomeščen seznam oseb iz Priloge k Skupnemu stališču 2004/694/SZVP.

               (3)

               Ker je bil g. Milan LUKIĆ 21. februarja 2006 premeščen v pripor MKSJ, je treba njegovo ime črtati s seznama.

               (4)

               Seznam iz Priloge k Skupnemu stališču 2004/694/SZVP bi bilo zato treba ustrezno spremeniti –

         SKLENIL:
   Člen 1
   Seznam oseb iz Priloge k Skupnemu stališču 2004/694/SZVP se nadomesti z besedilom, navedenim v Prilogi k temu sklepu.
   Člen 2
   Ta sklep začne učinkovati na dan sprejetja.
   Člen 3
   Ta sklep se objavi v Uradnem listu Evropske unije.

      V Bruslju, 10. marca 2006

            Za Svet

            Predsednik

         M. BARTENSTEIN

      (1)  UL L 315, 14.10.2004, str. 52. Skupno stališče, kakor je bilo nazadnje spremenjeno s Sklepom 2005/927/SZVP (UL L 337, 22.12.2005, str. 71).

      PRILOGA

            „PRILOGA
            Seznam oseb iz člena 1

                        1.

                        Ime: ĐORĐEVIĆ Vlastimir
                        Datum rojstva: 1948
                        Kraj rojstva: Vladičin Han, Srbija in Črna gora
                        Državljanstvo: Srbije in Črne gore

                        2.

                        Ime: HADŽIĆ Goran
                        Datum rojstva: 7.9.1958
                        Kraj rojstva: Vinkovci, Republika Hrvaška
                        Državljanstvo: Srbije in Črne gore

                        3.

                        Ime: KARADŽIĆ Radovan
                        Datum rojstva: 19.6.1945
                        Kraj rojstva: Petnjica, Šavnik, Črna gora, Srbija in Črna gora
                        Državljanstvo: Bosne in Hercegovine

                        4.

                        Ime: MLADIĆ Ratko
                        Datum rojstva: 12.3.1942
                        Kraj rojstva: Božanovići, Občina Kalinovik, Bosna in Hercegovina
                        Državljanstvo: Bosne in Hercegovine
                        verjetno tudi Srbije in Črne gore

                        5.

                        Ime: TOLIMIR Zdravko
                        Datum rojstva: 27.11.1948
                        Kraj rojstva:
                        Državljanstvo: Bosne in Hercegovine

                        6.

                        Ime: ZELENOVIĆ Dragan
                        Datum rojstva: 12.2.1961
                        Kraj rojstva: Foča, Bosna in Hercegovina
                        Državljanstvo: Bosne in Hercegovine

                        7.

                        Ime: ZUPLJANIN Stojan
                        Datum rojstva: 22.9.1951
                        Kraj rojstva: Kotor Varoš, Bosna in Hercegovina
                        Državljanstvo: Bosne in Hercegovine“.


title: Sklep Sveta 2012/169/SZVP z dne 23. marca 2012 o spremembi Sklepa Sveta 2010/413/SZVP o omejevalnih ukrepih proti Iranu

text:
               24.3.2012

               SL

               Uradni list Evropske unije

               L 87/90

         SKLEP SVETA 2012/169/SZVP
   z dne 23. marca 2012
   o spremembi Sklepa Sveta 2010/413/SZVP o omejevalnih ukrepih proti Iranu
   SVET EVROPSKE UNIJE JE –
   ob upoštevanju Pogodbe o Evropski uniji, zlasti člena 29 Pogodbe,
   ob upoštevanju naslednjega:

               (1)

               Svet je 26. julija 2010 sprejel Sklep 2010/413/SZVP (1).

               (2)

               Svet je 12. aprila 2011 sprejel Sklep Sveta 2011/235/SZVP o omejevalnih ukrepih proti nekaterim osebam in subjektom zaradi razmer v Iranu (2).

               (3)

               Ukrepi iz Sklepa 2010/413/SZVP odražajo zaskrbljenost Sveta zaradi narave iranskega jedrskega programa, medtem ko ukrepi iz Sklepa 2011/235/SZVP odražajo zaskrbljenost Sveta zaradi poslabšanja razmer na področju človekovih pravic v Iranu.

               (4)

               Ob upoštevanju ciljev Sklepa 2011/235/SZVP bi bilo treba vanj vključiti prepoved dobave, prodaje ali prenosa opreme, ki bi se lahko uporabila za notranjo represijo.Navedeni sklep bo zato ustrezno spremenjen.

               (5)

               Obenem bi bilo treba prepoved dobave, prodaje ali prenosa opreme, ki bi se lahko uporabila za notranjo represijo, črtati iz Sklepa 2010/413/SZVP, ki bi ga bilo zato treba ustrezno spremeniti.

               (6)

               Poleg tega bi bilo treba poudariti, da omejitve vstopa ter zamrznitev sredstev in gospodarskih virov veljajo za osebe, ki delujejo v imenu družbe IRGC ali IRISL –

         SPREJEL NASLEDNJI SKLEP:
   Člen 1
   Sklep 2010/413/SZVP se spremeni:

               (1)

               V Členu 1(1) se točka (c) nadomesti z naslednjim:

                           "(c)

                           orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za navedeno orožje in materiale. Ta prepoved ne velja za nebojna vozila, izdelana ali opremljena z materiali za balistično zaščito in namenjena izključno zaščiti osebja EU in njenih držav članic v Iranu;"

               (2)

               V členu 19(1) se točka (b) nadomesti z naslednjim:

                           "(b)

                           osebe, ki niso navedene v Prilogi I in ki sodelujejo v dejavnostih Irana, nevarnih z vidika širjenja jedrskega orožja, ali pri razvoju izstrelitvenih sistemov jedrskega orožja, so z njimi neposredno povezane ali jih podpirajo, vključno s sodelovanjem pri nabavi prepovedanih predmetov, blaga, opreme, surovin in tehnologije, ali osebe, ki delujejo v njihovem imenu ali po njihovih navodilih, ali osebe, ki so osebam ali subjektom, uvrščenim na seznam, pomagale pri izmikanju določbam RVSZN 1737 (2006), RVSZN 1747 (2007), RVSZN 1803 (2008) ali RVSZN 1929 (2010) ali tega sklepa ali kršenju teh določb, ter vodilni člani IRGC in osebe, ki delujejo v imenu družbe IRGC ali IRISL; kakor so navedene v Prilogi II."

               (3)

               V členu 20(1) se točka (b) nadomesti z naslednjim:

                           "(b)

                           osebe in subjekti, ki niso navedeni v Prilogi I in ki sodelujejo v dejavnostih Irana, nevarnih z vidika širjenja jedrskega orožja, ali pri razvoju izstrelitvenih sistemov jedrskega orožja, so z njimi neposredno povezani ali jih podpirajo, vključno s sodelovanjem pri nabavi prepovedanih predmetov, blaga, opreme, surovin in tehnologije, ali osebam in subjektom, ki delujejo v njihovem imenu ali po njihovih navodilih, ali subjektom, ki jim pripadajo ali jih nadzirajo (tudi na nezakonit način), ali osebe in subjekti, ki so osebam ali subjektom, uvrščenim na seznam, pomagale pri izmikanju določbam RVSZN 1737 (2006), RVSZN 1747 (2007), RVSZN 1803 (2008) ali RVSZN 1929 (2010) ali tega sklepa ali kršenju teh določb, kakor tudi drugim vodilnim članom in subjektom IRGC in IRISL in subjektom, ki so v njihovi lasti ali pod njihovim nadzorom, ali osebam in subjektom, ki delujejo v njihovem imenu; te osebe in subjekti so navedeni v Prilogi II."

         Člen 2
   Ta sklep začne veljati na dan sprejetja.

      V Bruslju, 23. marca 2012

            Za Svet

            Predsednica

         C. ASHTON

      (1)  UL L 195, 27.7.2010, str. 39.

      (2)  UL L 100, 14.4.2011, str. 51.


title: 2004/770/ES: Sklep Sveta z dne 26. julija 2004 o imenovanju danskega nadomestnega člana Odbora regij

text:
               17.11.2004

               SL

               Uradni list Evropske unije

               L 341/25

      SKLEP SVETA

   z dne 26. julija 2004
   o imenovanju danskega nadomestnega člana Odbora regij
   (2004/770/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga danske vlade,
   ob upoštevanju naslednjega:

               (1)

               Svet je 22. januarja 2002 (1) sprejel Sklep 2002/60/ES o imenovanju članov in nadomestnih članov Odbora regij.

               (2)

               Zaradi odstopa g. Hansa TOFTA, o katerem je bil Svet obveščen 12. julija 2004, se je izpraznilo mesto nadomestnega člana Odbora regij –

         SKLENIL:
   Edini člen
   Ga. Eva NEJSTGAARD, Borgmester – Allerød Kommune, je imenovana za nadomestno članico Odbora regij, kjer nadomesti g. Hansa TOFTA za preostanek njegovega mandata, tj. do 25. januarja 2006.

      V Bruslju, 26. julija 2004

            Za Svet

            Predsednik

         B. R. BOT

      (1)  UL L 24, 26.1.2002, str. 38.


title: Sklep Sveta z dne 14. septembra 2009 o zamenjavi članov upravnega odbora Evropskega centra za razvoj poklicnega usposabljanja

text:
               19.9.2009

               SL

               Uradni list Evropske unije

               C 226/2

      SKLEP SVETA

   z dne 14. septembra 2009
   o zamenjavi članov upravnega odbora Evropskega centra za razvoj poklicnega usposabljanja
   2009/C 226/02
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 uredbe (1),
   ob upoštevanju seznamov predlaganih oseb, ki so jih Svetu predložile vlade držav članic za svoje predstavnike in Komisija za predstavnike organizacij delavcev in delodajalcev,
   ob upoštevanju naslednjega:

               (1)

               Svet je s sklepom z dne 18. septembra 2006 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2006 do 17. septembra 2009.

               (2)

               Člane upravnega odbora tega centra bi bilo treba imenovati za obdobje treh let –

         SKLENIL:
   Člen 1
   Kot člani upravnega odbora Evropskega centra za razvoj poklicnega usposabljanja se za obdobje od 18. septembra 2009 do 17. septembra 2012 imenujejo naslednje osebe:
   I.   PREDSTAVNIKI VLAD

               Belgija (sistem menjavanja)

               flamska skupnost – Micheline SCHEYS
               francoska skupnost – Isabelle VOITURIER

               Bolgarija

               Valentina DEIKOVA

               Češka

               Miroslav PROCHÁZKA

               Danska

               Roland SVARRER ØSTERLUND

               Nemčija

               Peter THIELE

               Estonija

               Kalle TOOM

               Grčija

               Konstantinos TSOUTSOPLIDIS

               Španija

               Francisco Javier ALFAYA HURTADO

               Francija

               Elisabeth ARNOLD

               Irska

               Patrick HAYDEN

               Italija

               dr. Filippo MAZZOTTI

               Ciper

               George PAPAGEORGIOU

               Latvija

               Jānis GAIGALS

               Litva

               Romualdas PUSVAŠKIS

               Luksemburg

               Nic ALFF

               Madžarska

               Ildikó MODLÁNÉ GÖRGÉNYI

               Malta

               Paul A. ATTARD

               Nizozemska

               dr. Peter van IJSSELMUIDEN

               Avstrija

               Peter KREIML

               Poljska

               Piotr BARTOSIAK

               Portugalska

               Maria da Conceição AFONSO

               Romunija

               Gabriela CIOBANU

               Slovaška

               Juraj VANTUCH

               Slovenija

               Anton SIMONIČ

               Finska

               Tarja RIIHIMÄKI

               Švedska

               Carina LINDÉN

               Združeno kraljestvo

               Nicola SAMS

   II.   PREDSTAVNIKI ORGANIZACIJ DELAVCEV

               Belgija

               Michel VAN UYTFANGHE

               Bolgarija

               Svetla TONEVA

               Češka

               Milada PELAJOVA

               Danska

               Erik SCHMIDT

               Nemčija

               Hermann NEHLS

               Estonija

               Kaja TOOMSALU

               Grčija

               Michalis KOUROUTOS

               Španija

               Luz Blanca COSIO ALMEIDA

               Francija

               Laurence MARTIN

               Irska

               Peter RIGNEY

               Italija

               Roberto PETTENELLO

               Ciper

               Nicos NICOLAOU

               Latvija

               Santa OZOLINA

               Litva

               Tatjana BABRAUSKIENE

               Luksemburg

               Danièle NIELES

               Madžarska

               Ferenc TÓTH

               Malta

               William PORTELLI

               Nizozemska

               Bart BRUGGEMAN

               Avstrija

               Alexander PRISCHL

               Poljska

               Zygmunt CYBULSKI

               Portugalska

               Augusto PRAÇA

               Romunija

               Gheorghe SIMION

               Slovenija

               Marjan URBANČ

               Slovaška

               Alexander KURTANSKÝ

               Finska

               Petri LEMPINEN

               Švedska

               Ulrika HEKTOR

               Združeno kraljestvo

               Leslie MANASSEH

   III.   PREDSTAVNIKI ORGANIZACIJ DELODAJALCEV

               Belgija

               Jan DELFOSSE

               Bolgarija

               Galia BOZHANOVA

               Češka

               Pavel CHEJN

               Danska

               Henrik BACH MORTENSEN

               Nemčija

               Barbara DORN

               Estonija

               Tarmo KRIIS

               Grčija

               Evangelos BOUMIS

               Španija

               Juan MENÉNDEZ

               Francija

               Bernard FALCK

               Irska

               Tony DONOHOE

               Italija

               Claudio GENTILI

               Ciper

               Michael PILIKOS

               Latvija

               Ilona KIUKUCĀNE

               Litva

               Laura SIRVYDIENE

               Luksemburg

               Paul KRIER

               Madžarska

               Zoltán PETE

               Malta

               Andrew W.J. MAMO

               Nizozemska

               J.W. van den BRAAK

               Avstrija

               Gerhard RIEMER

               Poljska

               Józef JACEK HORDEJUK

               Portugalska

               José SANCHEZ RAMIREZ

               Romunija

               Ion HOHAN

               Slovaška

               Daniel HRDINA

               Slovenija

               Anže HIRSL

               Finska

               Mirja HANNULA

               Švedska

               Karin THAPPER

               Združeno kraljestvo

               Richard WAINER

      V Bruslju, 14. septembra 2009

            Za Svet

            Predsednik

         C. MALSTRÖM

      (1)  UL L 39, 13.2.1975, str. 1.

      (2)  UL C 240, 5.10.2006, str. 1.


title: Sklep Sveta z dne 8. marca 2012 o imenovanju in zamenjavi članov upravnega odbora Evropskega centra za razvoj poklicnega usposabljanja

text:
               22.3.2012

               SL

               Uradni list Evropske unije

               C 84/2

         SKLEP SVETA
   z dne 8. marca 2012
   o imenovanju in zamenjavi članov upravnega odbora Evropskega centra za razvoj poklicnega usposabljanja
   2012/C 84/02
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 Uredbe (1),
   ob upoštevanju predloga za imenovanje, ki ga je podala francoska vlada,
   ob upoštevanju naslednjega:

               (1)

               Svet je s sklepom z dne 14. septembra 2009 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2009 do 17. septembra 2012.

               (2)

               Po odstopu Elisabeth ARNOLD se je sprostilo mesto člana upravnega odbora Centra v skupini vladnih predstavnikov.

               (3)

               Član upravnega odbora navedenega centra naj bi bil imenovan za preostanek sedanjega mandata, ki se izteče 17. septembra 2012 –

         SPREJEL NASLEDNJI SKLEP:
   Edini člen
   Za člana upravnega odbora Evropskega centra za razvoj poklicnega usposabljanja se za preostanek mandata, ki se izteče 17. septembra 2012, imenuje:

      PREDSTAVNIK VLADE:

               FRANCIJA

               Jean-Marc HUART

      V Bruslju, 8. marca 2012

            Za Svet

            Predsednik

         M. BØDSKOV

      (1)  UL L 39, 13.2.1975, str. 1.

      (2)  UL C 226, 19.9.2009, str. 2.


title: Sklep Sveta (EU) 2015/1340 z dne 13. julija 2015 o sklenitvi Sporazuma med Evropsko unijo in njenimi državami članicami na eni strani ter Islandijo na drugi strani glede sodelovanja Islandije pri skupnem izpolnjevanju obveznosti Evropske unije, njenih držav članic in Islandije za drugo ciljno obdobje Kjotskega protokola k Okvirni konvenciji Združenih narodov o spremembi podnebja, v imenu Evropske unije

text:
               4.8.2015

               SL

               Uradni list Evropske unije

               L 207/15

         SKLEP SVETA (EU) 2015/1340
   z dne 13. julija 2015
   o sklenitvi Sporazuma med Evropsko unijo in njenimi državami članicami na eni strani ter Islandijo na drugi strani glede sodelovanja Islandije pri skupnem izpolnjevanju obveznosti Evropske unije, njenih držav članic in Islandije za drugo ciljno obdobje Kjotskega protokola k Okvirni konvenciji Združenih narodov o spremembi podnebja, v imenu Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 192(1) v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Kjotski protokol k Okvirni konvenciji Združenih narodov o spremembi podnebja (v nadaljnjem besedilu: Kjotski protokol) je začel veljati 16. februarja 2005 in vsebuje pravno zavezujoče obveznosti za zmanjšanje emisij za svoje prvo ciljno obdobje od leta 2008 do leta 2012 za pogodbenice, navedene v Prilogi B h Kjotskemu protokolu. Unija je s Sklepom Sveta 2002/358/ES (2) odobrila Kjotski protokol. Unija in njene države članice so Kjotski protokol ratificirale in se strinjale, da bodo svoje obveznosti iz prvega ciljnega obdobja izpolnjevale skupaj. Islandija je Kjotski protokol ratificirala 23. maja 2002.

               (2)

               Svet je na svojem zasedanju 15. decembra 2009 pozdravil zahtevo Islandije, da izpolni svoje obveznosti iz drugega ciljnega obdobja skupaj z Unijo in njenimi državami članicami, ter pozval Komisijo, da predstavi priporočilo za začetek potrebnih pogajanj o sporazumu z Islandijo, ki je v skladu z načeli in merili, določenimi v svežnju ukrepov Unije za podnebne spremembe in energijo.

               (3)

               Na podnebni konferenci v Dohi decembra 2012 so se vse pogodbenice Kjotskega protokola strinjale o spremembi iz Dohe, ki določa drugo ciljno obdobje Kjotskega protokola, ki se je začelo 1. januarja 2013 in se konča 31. decembra 2020. Sprememba iz Dohe spreminja Prilogo B h Kjotskemu protokolu, določa dodatne pravno zavezujoče obveznosti za blažitev za pogodbenice, navedene v navedeni prilogi, za drugo ciljno obdobje, spreminja in nadalje razvija določbe glede izvajanja obveznosti pogodbenic v drugem ciljnem obdobju.

               (4)

               Cilji za Unijo, njene države članice in Islandijo so navedeni v spremembi iz Dohe z opombo, v kateri je navedeno, da ti cilji temeljijo na dogovoru, da bodo izpolnjene skupaj v skladu s členom 4 Kjotskega protokola. Unija, njene države članice in Islandija so prav tako izdale skupno izjavo ob sprejetju spremembe iz Dohe 8. decembra 2012, v kateri so izrazile svoj namen, da obveznosti za drugo ciljno obdobje izpolnijo skupaj. Navedena izjava je bila dogovorjena na ad hoc srečanju ministrov EU v Dohi, Svet pa jo je potrdil 17. decembra 2012.

               (5)

               V navedeni izjavi so Unija, njene države članice in Islandija v skladu s členom 4(1) Kjotskega protokola, ki pogodbenicam omogoča, da skupaj izpolnijo svoje obveznosti iz člena 3 Kjotskega protokola, izjavile, da se bo člen 3(7b) Kjotskega protokola uporabljal za skupno dodeljeno količino v skladu s sporazumom o skupnem izpolnjevanju Unije, njenih držav članic, Hrvaške in Islandije ter se ne bo posamezno uporabljal za države članice, Hrvaško ali Islandijo.

               (6)

               Člen 4(1) Kjotskega protokola od pogodbenic zahteva, da se dogovorijo o skupnem izpolnjevanju svojih obveznosti iz člena 3 Kjotskega protokola, da se v sporazumu določi raven emisij, dodeljena vsaki pogodbenici navedenega sporazuma. Člen 4(2) Kjotskega protokola zahteva od pogodbenic k sporazumu o skupnem izpolnjevanju, da sekretariatu Kjotskega protokola priglasijo pogoje navedenega sporazuma na dan deponiranja svojih listin o ratifikaciji ali odobritvi.

               (7)

               Pogoji sporazuma o skupnem izpolnjevanju zavez Unije, njenih držav članic in Islandije v skladu s členom 3 Kjotskega protokola so določeni v Prilogi k Sklepu Sveta (EU) 2015/1339 (3). Navedeni pogoji so prav tako določeni v Prilogi 2 k Sporazumu med Evropsko unijo in njenimi državami članicami na eni strani ter Islandijo na drugi strani glede sodelovanja Islandije pri skupnem izpolnjevanju obveznosti Evropske unije, njenih držav članic in Islandije za drugo ciljno obdobje Kjotskega protokola k Okvirni konvenciji Združenih narodov o spremembi podnebja (v nadaljnjem besedilu: Sporazum).

               (8)

               Za zagotovitev, da so obveznosti Islandije v skupnem izpolnjevanju določene in se uporabljajo na nediskriminatorni način, torej da se Islandija obravnava enako kot države članice, je bila vrednost emisij za Islandijo določena tako, da je v skladu tako z obveznostjo za zmanjšanje količin emisij, navedeno v tretjem stolpcu Priloge B h Kjotskemu protokolu, kot je bil spremenjen s spremembo iz Dohe, kot tudi z zakonodajo Unije, vključno s svežnjem ukrepov za podnebne spremembe in energijo iz leta 2009 ter načeli in merili, na katerih temeljijo cilji iz navedene zakonodaje.

               (9)

               Sporazum je bil podpisan 1. aprila 2015 v skladu s Sklepom Sveta (EU) 2015/146 (4).

               (10)

               Z namenom doseči čimprejšnji začetek veljavnosti spremembe iz Dohe, pred konferenco Združenih narodov o podnebnih spremembah v Parizu ob koncu leta 2015, na kateri se sprejme nov pravno zavezujoč instrument za obdobje po letu 2020, ter poudariti zavezanost Unije, njenih držav članic in Islandije, da se pravočasno omogoči pravna veljava drugega ciljnega obdobja, bi bilo treba, da si Unija, države članice in Islandija prizadevajo ratificirati tako spremembo iz Dohe kot tudi Sporazum, in sicer najpozneje v tretjem četrtletju 2015.

               (11)

               Sporazum bi bilo treba odobriti v imenu Unije –

         SPREJEL NASLEDNJI SKLEP:
   Člen 1
   Sporazum med Evropsko unijo in njenimi državami članicami na eni strani ter Islandijo na drugi strani glede sodelovanja Islandije pri skupnem izpolnjevanju obveznosti Evropske unije, njenih držav članic in Islandije za drugo ciljno obdobje Kjotskega protokola k Okvirni konvenciji Združenih narodov o spremembi podnebja (v nadaljnjem besedilu: Sporazum) se odobri v imenu Unije.
   Besedilo Sporazuma je priloženo k temu sklepu.
   Člen 2
   Predsednik Sveta imenuje osebo(-e), pooblaščeno(-e), da v imenu Unije deponira(-jo) listino o ratifikaciji iz člena 10 Sporazuma pri generalnem sekretarju Sveta Evropske unije, s čimer se izrazi soglasje Unije, da je navedeni sporazum zanjo zavezujoč.
   Člen 3
   Ta sklep začne veljati dan po objavi v Uradnem listu Evropske unije.

      V Bruslju, 13. julija 2015

            Za Svet

            Predsednik

         F. ETGEN

      (1)  Odobritev z dne 10. junija 2015 (še ni objavljeno v UL).

      (2)  Odločba Sveta 2002/358/ES z dne 25. aprila 2002 o odobritvi Kjotskega protokola k Okvirni konvenciji Združenih narodov o spremembi podnebja v imenu Evropske skupnosti in skupnega izpolnjevanja iz njega izhajajočih obveznosti (UL L 130, 15.5.2002, str. 1).

      (3)  Sklep Sveta (EU) 2015/1339 z dne 13. julija 2015 o sklenitvi spremembe iz Dohe h Kjotskemu protokolu k UNFCCC in skupnega izpolnjevanja iz njega izhajajočih obveznosti, v imenu Evropske unije (glej stran 1 tega Uradnega lista).

      (4)  Sklep Sveta (EU) 2015/146 z dne 26. januarja 2015 o podpisu Sporazuma med Evropsko unijo in njenimi državami članicami na eni strani ter Islandijo na drugi strani glede sodelovanja Islandije pri skupnem izpolnjevanju obveznosti Evropske unije, njenih držav članic in Islandije za drugo ciljno obdobje Kjotskega protokola k Okvirni konvenciji Združenih narodov o spremembi podnebja, v imenu Evropske unije (UL L 26, 31.1.2015, str. 1).


title: Sklep Sveta (SZVP) 2016/1755 z dne 30. septembra 2016 o spremembi Sklepa (SZVP) 2015/1333 o omejevalnih ukrepih zaradi razmer v Libiji

text:
               1.10.2016

               SL

               Uradni list Evropske unije

               L 268/85

         SKLEP SVETA (SZVP) 2016/1755
   z dne 30. septembra 2016
   o spremembi Sklepa (SZVP) 2015/1333 o omejevalnih ukrepih zaradi razmer v Libiji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 31. julija 2015 sprejel Sklep (SZVP) 2015/1333 (1).

               (2)

               Svet je 31. marca 2016 sprejel Sklep (SZVP) 2016/478 (2), s katerim je za šestmesečno obdobje dodal tri osebe na seznam oseb, za katere veljajo omejevalni ukrepi, iz prilog II in IV k Sklepu (SZVP) 2015/1333.

               (3)

               Svet je zaradi resnosti razmer sklenil, da bi bilo treba omejevalne ukrepe obdržati še za šest mesecev ter da bi bilo treba spremeniti razloge za uvrstitev na seznam za tri osebe.

               (4)

               Sklep (SZVP) 2015/1333 bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep (SZVP) 2015/1333 se spremeni:

               1.

               V členu 17 se odstavka 3 in 4 nadomestita z naslednjim:
               „3.   Ukrepi iz člena 8(2) se uporabljajo za vnose iz točk 16, 17 in 18 iz Priloge II, in sicer do 2. aprila 2017.
               4.   Ukrepi iz člena 9(2) se uporabljajo za vnose iz točk 21, 22 in 23 iz Priloge IV, in sicer do 2. aprila 2017.“

               2.

               Prilogi II in IV k Sklepu (SZVP) 2015/1333 se spremenita, kakor je določeno v Prilogi k temu sklepu.

         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 30. septembra 2016

            Za Svet

            Predsednik

         M. LAJČÁK

      (1)  Sklep Sveta (SZVP) 2015/1333 z dne 31. julija 2015 o omejevalnih ukrepih zaradi razmer v Libiji in razveljavitvi Sklepa 2011/137/SZVP (UL L 206, 1.8.2015, str. 34).

      (2)  Sklep Sveta (SZVP) 2016/478 z dne 31. marca 2016 o spremembi Sklepa (SZVP) 2015/1333 o omejevalnih ukrepih zaradi razmer v Libiji (UL L 85, 1.4.2016, str. 48).

      PRILOGA
      Vnosi glede oseb s spodnjega seznama iz prilog II in IV k Sklepu (SZVP) 2015/1333, se nadomestijo z naslednjimi vnosi:

                        „PRILOGA II

                           SEZNAM OSEB IN SUBJEKTOV IZ ČLENA 8(2)

                        A.   Osebe

                                    Ime

                                    Podatki za ugotavljanje identitete

                                    Razlogi

                                    Datum uvrstitve na seznam

                                    16.

                                    SALEH ISSA GWAIDER, Agila

                                    Datum rojstva: 1. junij 1942
                                    Kraj rojstva: Elgubba, Libija
                                    Št. potnega lista: D001001 (Libija), izdan 22. januarja 2015

                                    Agila Saleh je od 5. avgusta 2014 predsednik libijskega predstavniškega doma.
                                    17. decembra 2015 je nasprotoval libijskemu političnemu sporazumu, podpisanemu 17. decembra 2015.
                                    Kot predsednik poslanskega sveta je oviral in onemogočal libijsko politično tranzicijo, tudi tako, da je večkrat zavrnil razpis glasovanja o vladi narodne enotnosti.
                                    23. avgusta 2016 je pisal generalnemu sekretarju Združenih narodov ter v pismu kritiziral podporo Združenih narodov vladi narodne enotnosti, ki jo je označil za vsiljevanje ‚skupine ljudi libijskemu narodu […],v nasprotju z ustavo in Ustanovno listino Združenih narodov‘. Izrazil je kritiko zaradi sprejetja Resolucije Varnostnega Sveta Združenih narodov 2259(2015), s katero je bil potrjen sporazum iz Skhirata, ter zagrozil, da bo proti Združenim narodom, ki so po njegovem mnenju odgovorni za ‚brezpogojno in neupravičeno‘ podporo nepopolnemu predsedniškemu svetu, in proti generalnemu sekretarju ZN vložil tožbo pri Mednarodnem kazenskem sodišču zaradi kršenja Ustanovne listine ZN, libijske ustave in suverenosti Libije. S temi izjavami onemogoča, da bi ZN in podporna misija ZN v Libiji (UNSMIL) zagotavljali podporo za mediacijo, ki je bila izražena v vseh zadevnih resolucijah Varnostnega sveta ZN, zlasti v Resoluciji 2259(2015).
                                    Saleh je 6. septembra 2016 uradno obiskal Niger z Abdullahom al-Thanijem, ‚predsednikom‘ nepriznane vlade Tobruka, kljub temu da je bil v Resoluciji 2259(2015) izražen poziv za prenehanje podpore in uradnih stikov z vzporednimi institucijami, ki trdijo, da predstavljajo zakonito oblast, vendar niso pogodbenice sporazuma.

                                    1.4.2016

                                    17.

                                    GHWELL, Khalifa
                                    vzdevka: AL GHWEIL, Khalifa
                                    AL-GHAWAIL, Khalifa

                                    Datum rojstva: 1. januar 1956
                                    Kraj rojstva: Misurata, Libija
                                    Državljanstvo: Libija
                                    Št. potnega lista: A005465 (Libija), izdan 12. aprila 2015, poteče 11. aprila 2017

                                    Khalifa Ghwell je t. i. ‚predsednik vlade in minister za obrambo‘ mednarodno nepriznanega splošnega narodnega kongresa (znanega tudi kot ‚vlada narodne rešitve‘), zato je odgovoren za njegove dejavnosti.
                                    7. julija 2015 je Khalifa Ghwell pokazal podporo ‚Fronti stanovitnosti‘ (Alsomood), tj. novi vojaški sili sedmih brigad za preprečitev oblikovanja vlade narodne enotnosti v Tripoliju, in sicer s tem, da se je s predsednikom splošnega narodnega kongresa Nurijem Abujem Sahmainom udeležil slovesnosti ob podpisu ustanovitve te nove sile.
                                    Kot ‚predsednik vlade‘ splošnega narodnega kongresa ima osrednjo vlogo pri oviranju oblikovanja vlade narodne enotnosti, ustanovljene z libijskim političnim sporazumom.
                                    15. januarja 2016 je kot ‚predsednik vlade in minister za obrambo‘ splošnega narodnega kongresa v Tripoliju odredil odvzem prostosti vsem članom nove varnostne ekipe, ki jo je imenoval kandidat za predsednika vlade narodne enotnosti, ob prihodu v Tripoli.
                                    31. avgusta 2016 je ukazal, da se ‚predsednik vlade‘ in ‚obrambni minister‘‚vlade narodne rešitve‘ vrneta na delo, potem ko je predstavniški dom zavrnil vlado narodne enotnosti.

                                    1.4.2016

                                    18.

                                    ABU SAHMAIN, Nuri
                                    vzdevka: BOSAMIN, Nori
                                    BO SAMIN, Nuri

                                    Datum rojstva: 16. maj 1956
                                    Zouara/Zuwara, Libija

                                    Nuri Abu Sahmain je bil t. i. ‚predsednik‘ mednarodno nepriznanega splošnega narodnega kongresa (znanega tudi kot ‚vlada narodne rešitve‘), zato je odgovoren za njegove dejavnosti.
                                    Kot ‚predsednik‘ splošnega narodnega kongresa ima osrednjo vlogo pri oviranju in nasprotovanju libijskemu političnemu sporazumu in oblikovanju vlade narodne enotnosti.
                                    15. decembra 2015 je pozval, naj se sklenitev libijskega političnega sporazuma, predvidena za zasedanje 17. decembra, preloži na poznejši datum.
                                    16. decembra 2015 je izjavil, da splošni narodni kongres nobenemu od svojih članov ne dovoli, da se udeleži tega zasedanja ali podpiše libijski politični sporazum.
                                    1. januarja 2016 je v pogovorih s posebnim predstavnikom Združenih narodov zavrnil libijski politični sporazum.

                                    1.4.2016“.

                        „PRILOGA IV

                           SEZNAM OSEB IN SUBJEKTOV IZ ČLENA 9(2)

                        A.   Osebe

                                    Ime

                                    Podatki za ugotavljanje identitete

                                    Razlogi

                                    Datum uvrstitve na seznam

                                    21.

                                    SALEH ISSA GWAIDER, Agila

                                    Datum rojstva: 1. junij 1942
                                    Kraj rojstva: Elgubba, Libija
                                    Št. potnega lista: D001001 (Libija), izdan 22. januarja 2015

                                    Agila Saleh je od 5. avgusta 2014 predsednik libijskega predstavniškega doma.
                                    17. decembra 2015 je nasprotoval libijskemu političnemu sporazumu, podpisanemu 17. decembra 2015.
                                    Kot predsednik poslanskega sveta je oviral in onemogočal libijsko politično tranzicijo, tudi tako, da je večkrat zavrnil razpis glasovanja o vladi narodne enotnosti.
                                    Dne 23. avgusta 2016 je pisal generalnemu sekretarju Združenih narodov ter v pismu kritiziral podporo Združenih narodov vladi narodne enotnosti, ki jo je označil za vsiljevanje ‚skupine ljudi libijskemu narodu […] v nasprotju z ustavo in Ustanovno listino Združenih narodov‘. Izrazil je kritiko zaradi sprejetja Resolucije Varnostnega Sveta Združenih narodov 2259(2015), s katero je bil potrjen sporazum iz Skhirata, ter zagrozil, da bo proti Združenim narodom, ki so po njegovem mnenju odgovorni za ‚brezpogojno in neupravičeno‘ podporo nepopolnemu predsedniškemu svetu, in proti generalnemu sekretarju ZN vložil tožbo pri Mednarodnem kazenskem sodišču zaradi kršenja Ustanovne listine ZN, libijske ustave in suverenosti Libije. S temi izjavami onemogoča, da bi ZN in podporna misija ZN v Libiji (UNSMIL) zagotavljali podporo za mediacijo, ki je bila izražena v vseh zadevnih resolucijah Varnostnega sveta ZN, zlasti v Resoluciji 2259(2015).
                                    Saleh je 6. septembra 2016 uradno obiskal Niger z Abdullahom al-Thanijem, ‚predsednikom‘ nepriznane vlade Tobruka, kljub temu da je bil v Resoluciji 2259(2015) izražen poziv za prenehanje podpore in uradnih stikov z vzporednimi institucijami, ki trdijo, da predstavljajo zakonito oblast, vendar niso pogodbenice sporazuma.

                                    1.4.2016

                                    22.

                                    GHWELL, Khalifa
                                    vzdevka: AL GHWEIL, Khalifa
                                    AL-GHAWAIL, Khalifa

                                    Datum rojstva: 1. januar 1956
                                    Kraj rojstva: Misurata, Libija
                                    Državljanstvo: Libija
                                    Št. potnega lista: A005465 (Libija), izdan 12. aprila 2015, poteče 11. aprila 2017

                                    Khalifa Ghwell je t. i. ‚predsednik vlade in minister za obrambo‘ mednarodno nepriznanega splošnega narodnega kongresa (znanega tudi kot ‚vlada narodne rešitve‘), zato je odgovoren za njegove dejavnosti.
                                    7. julija 2015 je Khalifa Ghwell pokazal podporo ‚Fronti stanovitnosti‘ (Alsomood), tj. novi vojaški sili sedmih brigad za preprečitev oblikovanja vlade narodne enotnosti v Tripoliju, in sicer s tem, da se je s predsednikom splošnega narodnega kongresa Nurijem Abujem Sahmainom udeležil slovesnosti ob podpisu ustanovitve te nove sile.
                                    Kot ‚predsednik vlade‘ splošnega narodnega kongresa ima Ghwell osrednjo vlogo pri oviranju oblikovanja vlade narodne enotnosti, ustanovljene z libijskim političnim sporazumom.
                                    15. januarja 2016 je kot ‚predsednik vlade in minister za obrambo‘ splošnega narodnega kongresa v Tripoliju odredil odvzem prostosti vsem članom nove varnostne ekipe, ki jo je imenoval kandidat za predsednika vlade narodne enotnosti, ob prihodu v Tripoli.
                                    31. avgusta 2016 je ukazal, da se ‚predsednik vlade‘ in ‚obrambni minister‘‚vlade narodne rešitve‘ vrneta na delo, potem ko je predstavniški dom zavrnil vlado narodne enotnosti.

                                    1.4.2016

                                    23.

                                    ABU SAHMAIN, Nuri
                                    vzdevka: BOSAMIN, Nori
                                    BO SAMIN, Nuri

                                    Datum rojstva: 16. maj 1956
                                    Zouara/Zuwara, Libija

                                    Nuri Abu Sahmain je bil t. i. ‚predsednik‘ mednarodno nepriznanega splošnega narodnega kongresa (znanega tudi kot ‚vlada narodne rešitve‘), zato je odgovoren za njegove dejavnosti.
                                    Kot ‚predsednik‘ splošnega narodnega kongresa ima osrednjo vlogo pri oviranju in nasprotovanju libijskemu političnemu sporazumu in oblikovanju vlade narodne enotnosti.
                                    15. decembra 2015 je pozval, naj se sklenitev libijskega političnega sporazuma, predvidena za zasedanje 17. decembra, preloži na poznejši datum.
                                    16. decembra 2015 je izjavil, da splošni narodni kongres nobenemu od svojih članov ne dovoli, da se udeleži tega zasedanja ali podpiše libijski politični sporazum.
                                    1. januarja 2016 je v pogovorih s posebnim predstavnikom Združenih narodov zavrnil libijski politični sporazum.

                                    1.4.2016“.